Hviezdny slovenský hnedák Opasan otvoril novú víťaznú sériu, keď si vo Veľkej cene Slovenska poradil so všetkými súpermi a o nos porazil poľského Night Toronado. Reprezentant stajne BORRMAN a realizačný tím na čele s Opasanovým stálym džokejom Radkom Koplíkom zaznamenali už piaty spoločný triumf.
Na medzinárodnom mítingu Turf Gala sa slovenským koňom darilo. K Opasanovi sa prekvapivo víťazstvom pridala aj Elsa v Cene Arvy. Ostatným sa podarilo získať viaceré cenné umiestnenia.
Šprintérom kraľoval v tejto sezóne doposiaľ neporazený Jir Sun. Druhé české víťazstvo z piatich hlavných dostihoch dosiahol Rex of Thunder so slovenským džokejom Michalom Demom. Medzi strednotratiarmi sa presadil v Poľsku trénovaný Timemaster.